## Pravilnik o uvjetima za fizičke i pravne osobe radi dobivanja dopuštenja za obavljanje poslova na zaštiti i očuvanju kulturnih dobara

### NN 74/2003 (7.5.2003.), Pravilnik o uvjetima za fizičke i pravne osobe radi dobivanja dopuštenja za obavljanje poslova na zaštiti i očuvanju kulturnih dobara

# MINISTARSTVO KULTURE

892

Na
temelju članka 100. stavka 2. Zakona o zaštiti i očuvanju kulturnih dobara
(»Narodne novine«, br. 69/99) ministar kulture, uz prethodnu suglasnost
ministra gospodarstva, donosi

## PRAVILNIK

### o uvjetima za fiziČke i pravne osobe radi dobivanja dopuŠtenja za obavljanje poslova na zaŠtiti i oČuvanju kulturnih dobara

Članak
1.

Ovim se
Pravilnikom utvrđuju uvjeti što ih moraju ispunjavati fizičke i pravne osobe
koje obavljaju poslove na zaštiti i očuvanju kulturnih dobara prema Zakonu o zaštiti
i očuvanju kulturnih dobara.

Članak
2.

Poslovi
zaštite i očuvanja kulturnih dobara iz stavka 1. ovoga članka su:

1)
istraživanje i proučavanje kulturnog dobra,

2)
dokumentiranje kulturnog dobra,

3)
izrada idejnog, glavnog i izvedbenog projekta za radove na nepokretnom
kulturnom dobru,

4)
izrada prijedloga konzervatorsko-restauratorskog zahvata na pokretnom kulturnom
dobru,

5) izvođenje
radova na nepokretnom kulturnom dobru,

6) izvođenje
restauratorskih radova na pokretnom kulturnom dobru,

7) održavanje
nepokretnog kulturnog dobra,

8) održavanje
pokretnog kulturnog dobra,

9) čuvanje
kulturnog dobra,

10)
trgovina kulturnim dobrima,

11)
prijevoz kulturnog dobra,

12)
drugi poslovi u svezi sa zaštitom i očuvanjem kulturnih dobara.

Za
svaki pojedini posao zaštite i očuvanja kulturnih dobara iz stavka 1. ovoga članka,
Stručno povjerenstvo za utvrđivanje uvjeta za obavljanje poslova na zaštiti i očuvanju
kulturnih dobara predložit će uže područje djelatnosti prema dokumentiranoj
osposobljenosti podnosioca zahtjeva.

Članak
3.

Nadležno
tijelo u smislu ovoga Pravilnika je Konzervatorski odjel Ministarstva kulture
na području kojega se kulturno dobro nalazi, a za područje grada Zagreba
Gradski zavod za zaštitu spomenika kulture i prirode u Zagrebu.

Članak
4.

Za
obavljanje poslova na zaštiti i očuvanju kulturnih dobara potrebno je dopuštenje
Ministarstva kulture.

Dopuštenje
iz stavka 1. ovoga članka može se izdati ako su ispunjeni uvjeti koji se odnose
na: stručnu osposobljenost, tehnič­ku opremljenost, te poduzimanje potrebnih
sigurnosnih mjera.

STRUČNA
OSPOSOBLJENOST

Članak
5.

Pravna
osoba ispunjava uvjete stručne osposobljenosti za obavljanje poslova na zaštiti
i očuvanju kulturnih dobara iz članka 2. točke 1. do 6. ovoga Pravilnika ako
osigura rad fizičke osobe koja ima dopuštenje Ministarstva kulture za
obavljanje onih poslova na zaštiti i očuvanju kulturnih dobara za koje pravna
osoba traži dopuštenje.

Pravna osoba smatra se stručno osposobljenom za
obavljanje poslova na zaštiti i očuvanju kulturnih dobara iz članka 2. točke 7.
do 12. ovoga Pravilnika ako ima zaposlenike s odgovarajućom stručnom spremom i
radnim iskustvom koji će te poslove obavljati.

Fizička osoba smatra se stručno osposobljenom za obav­ljanje
poslova na zaštiti i očuvanju kulturnih dobara iz članka 2. ovoga Pravilnika
ako ima dopuštenje Ministarstva kulture za obav­ljanje tih poslova sukladno
ovom Pravilniku.

Fizička osoba smatra se stručno osposobljenom za obav­ljanje
poslova restauriranja i konzerviranja iz članka 2. točke 4. i 6. ovoga
Pravilnika ako je stekla odgovarajuće stručno zvanje za obavljanje
restauratorsko-konzervatorskih poslova na način propisan Zakonom o zaštiti i očuvanju
kulturnih dobara i posebnim propisom.

TEHNIČKA
OPREMLJENOST

Članak
6.

Tehnička
opremljenost fizičke i pravne osobe za obavljanje poslova na zaštiti i očuvanju
kulturnih dobara podrazumijeva poslovni prostor u kojem će se obavljati
poslovi, potreban minimum strojeva, alata i opreme za obavljanje određenih
poslova i potrebnu opremu za zaposlenike.

Potrebna tehnička opremljenost određuje se prema
vrsti poslova na zaštiti i očuvanju kulturnih dobara za koje se traži dopuštenje,
a na temelju konzervatorskih, restauratorskih, teh­ničkih i građevinskih normi.

Poslovni prostor u kojem će se obavljati poslovi na
zaštiti i očuvanju kulturnih dobara mora biti opremljen za provođenje mjera
protupožarne i protuprovalne zaštite, sukladno posebnim propisima, ako se u tim
prostorima smještavaju kulturna dobra.

PODUZIMANJE
POTREBNIH MJERA

Članak
7.

Pravna
i fizička osoba koja obavlja poslove na zaštiti i očuvanju kulturnih dobara dužna
je organizirati obavljanje tih poslova uz primjenu mjera potrebnih za sigurnost
kulturnih dobara na kojima izvodi radove, te poduzeti odgovarajuće mjere za
sprječavanje oštećivanja ili drugih oblika devastacije kulturnog dobra, kao i
odgovarajuće mjere za sprječavanje krađa i drugog protupravnog postupanja.

U slučajevima
izvanrednih događaja koji mogu dovesti u opasnost kulturna dobra, fizička i
pravna osoba je dužna hitno djelovati i na traženje nadležnoga tijela staviti
mu na raspolaganje zaposlenike i opremu u cilju otklanjanja opasnosti za
kulturna dobra.

POSTUPAK
IZDAVANJA DOPUŠTENJA

Članak 8.

Zahtjev
za izdavanje dopuštenja podnosi se Ministarstvu kul­ture. Podnositelj je dužan
naznačiti u zahtjevu za koju vrstu poslova na zaštiti i očuvanju kulturnih
dobara traži dopuštenje.

a) Fizička
osoba uz zahtjev prilaže:

1.
dokaze o stečenoj stručnoj spremi i dosadašnjem iskustvu u obavljanju poslova
na zaštiti i očuvanju kulturnih dobara,

2. popis kulturnih dobara na kojima je izvodila
poslove, sa specifikacijom i dokumentacijom o izvršenju,

3. opis tehničke opremljenosti za obavljanje poslova
(poslov­ni prostor, popis strojeva, alata i opreme),

4. izjavu o poduzimanju potrebnih mjera iz članka 7.
ovoga Pravilnika, te

5. dokaz o upisu u odgovarajući registar, odnosno
upisnik ili imenik (obrtnika, samostalnih umjetnika, ovlaštenih inženjera i
dr.), ukoliko je podnositelj zahtjeva upisan.

b) Pravna osoba uz zahtjev prilaže:

1. izvadak iz registra u koji je pravna osoba
upisana,

2. ime i prezime zaposlenika koji imaju dopuštenje za
obav­ljanje poslova na zaštiti i očuvanju kulturnih dobara s preslikom dopuštenja,

3. popis kulturnih dobara na kojima su izvođeni
poslovi, sa specifikacijom i dokumentacijom o njihovu izvršenju,

4. ime i prezime zaposlenika koji će organizirati i
obavljati poslove, s naznakom stručne spreme i godina radnog iskustva,

5. opis tehničke opremljenosti za obavljanje poslova
(poslov­ni prostor, popis strojeva, alata i opreme),

6. izjavu o poduzimanju potrebnih mjera iz članka 7.
ovoga Pravilnika.

Pravna
osoba za obavljanje djelatnosti iz članka 2. stavka 1. točke 10. uz dokumente
iz stavka 1. podstavka b) točaka 1., 2., 4., 5. i 6. prilaže i opće uvjete
poslovanja.

Pravna
osoba može podnijeti zahtjev za izdavanje dopuštenja za obavljanje poslova iz članka
2. točaka 1. do 6. ovoga Pravilnika i za svoje zaposlenike.

Članak
9.

Radi
utvrđivanja uvjeta za obavljanje poslova na zaštiti i očuvanju kulturnih dobara
ministar kulture imenuje Stručno povjerenstvo od pet članova.

Stručno
povjerenstvo podnosi ministru kulture prijedlog za donošenje rješenja kojim se
daje dopuštenje za obavljanje poslova iz članka 2. ovoga Pravilnika.

Članak
10.

Stručno
povjerenstvo zatražit će o podnesenom zahtjevu struč­­no mišljenje nadležnoga
tijela na području kojega se nalazi kulturno dobro na kojemu je podnositelj
zahtjeva već izvodio radove.

Mišljenje
iz stavka 1. ovoga članka mora sadržavati ocjenu do sada izvedenih radova,
ocjenu stručne osposobljenosti i ocjenu tehničke opremljenosti podnositelja
zahtjeva.

Stručno
povjerenstvo može po potrebi obaviti očevid u cilju utvrđivanja postojanja
uvjeta propisanih ovim Pravilnikom. O obavljenom očevidu sastavlja se zapisnik.

Stručno
povjerenstvo će utvrditi postojanje uvjeta za obav­ljanje poslova na zaštiti i
očuvanju kulturnih dobara, nakon pribav­ljenih stručnih mišljenja iz stavka 1.
ovoga članka.

Ako su
dobivena mišljenja različita, odluku o postojanju uvjeta iz ovoga Pravilnika
donosi Stručno povjerenstvo.

Članak 11.

Na
temelju prijedloga Stručnog povjerenstva Ministarstvo kulture donosi rješenje o
dopuštenju za obavljanje određenih poslova na zaštiti i očuvanju kulturnih
dobara iz članka 2. ovoga Pravilnika. Istim rješenjem utvrđuje se i
ispunjavanje potrebnih uvjeta.

Kada
Stručno povjerenstvo utvrdi da podnositelj zahtjeva ne ispunjava uvjete
propisane ovim Pravilnikom, Ministarstvo kulture će rješenjem utvrditi
nepostojanje uvjeta i odbiti izdavanje traženoga dopuštenja.

Na
temelju pravomoćnog rješenja iz stavka 1. ovoga članka, Ministarstvo kulture
izvršit će upis fizičke ili pravne osobe u Upisnik u kojemu će se evidentirati
za koje je poslove pravna ili fizička osoba dobila dopuštenje.

Članak 12.

Dopuštenje
iz članka 11. stavka 1. ovoga Pravilnika daje se na vrijeme od pet godina, a
osoba kojoj je ono izdano može 6 mjeseci prije isteka važenja dopuštenja
Ministarstvu kulture podnijeti zahtjev za njegovo produljenje.

Zahtjev
iz stavka 1. ovoga članka rješava se na način i po postupku kao i zahtjev iz članka
8. ovoga Pravilnika.

Članak 13.

Pravna
ili fizička osoba kojoj je Ministarstvo kulture izdalo dopuštenje prema članku
11. i 12. ovoga Pravilnika, dužna je o svakoj promjeni glede ispunjavanja
uvjeta propisanih ovim Pravil­nikom, pisano obavijestiti Ministarstvo kulture u
roku od 8 dana od nastanka promjene.

Na
temelju obavijesti iz stavka 1. ovoga članka Stručno povjerenstvo će odlučiti o
valjanosti dopuštenja, a ako ocijeni da više ne postoje uvjeti propisani ovim
Pravilnikom, predložit će Ministarstvu kulture donošenje rješenja kojim će
utvrditi nepostojanje uvjeta za obavljanje određenih poslova na zaštiti i očuvanju
kulturnih dobara.

Na
temelju pravomoćnog rješenja iz stavka 2. ovoga članka Ministarstvo kulture
izvršit će brisanje osobe iz Upisnika.

PREISPITIVANJE
DOPUŠTENJA

Članak
14.

Na
prijedlog inspektora ili stručnjaka iz područja zaštite i očuvanja kulturnih
dobara Ministarstvo kulture može pristupiti preispitivanju izdanog dopuštenja.

Postupak preispitivanja izdanog dopuštenja provodi se
na način propisan člankom 10. i 11. ovoga Pravilnika. O pokrenutom postupku
preispitivanja Ministarstvo kulture dužno je bez odlaganja obavijestiti osobu čije
će se dopuštenje preispitivati.

Kada u postupku preispitivanja Stručno povjerenstvo
ocijeni da osoba više ne ispunjava uvjete propisane ovim Pravilnikom da postupa
protivno odredbama Zakona o zaštiti i očuvanju kulturnih dobara ili poslove za
koje ima dopuštenje ne obavlja sukladno pravilima struke, predložit će
Ministarstvu kulture donošenje rješenja kojim će se utvrditi nepostojanje
uvjeta za obavljanje određenih poslova na zaštiti i očuvanju kulturnih dobara.

Temeljem pravomoćnog rješenja iz stavka 3. ovoga članka
Ministarstvo kulture izvršit će brisanje osobe iz Upisnika.

TROŠKOVI
POSTUPKA

Članak
15.

Posebne
troškove postupka u svezi s izdavanjem dopuštenja snosi podnositelj zahtjeva, a
njihova visina utvrđuje se posebnim zaključkom.

Posebni troškovi postupka utvrđuju se za uviđaj i očevid
koji se obavlja izvan mjesta u kojemu je sjedište Stručnog povjerenstva.

PRIJELAZNE
I ZAVRŠNE ODREDBE

Članak
16.

Stupanjem
na snagu ovoga Pravilnika prestaju važiti odredbe Pravilnika o uvjetima za fizičke
i pravne osobe radi dobivanja dopuštenja za obavljanje poslova na zaštiti i očuvanju
kulturnih dobara (»Narodne novine«, broj 129/99, 73/00).

Članak 17.

Ovaj Pravilnik stupa na snagu osmoga dana od dana
objave u »Narodnim novinama«.

Klasa: 612-08/03-01-68
Urbroj: 532-03-3/6-03-02
Zagreb, 22. travnja 2003.

Ministar
**dr. sc. Antun Vujić**, v. r.

Pravilnik, NN 74/2003-892